
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Εγκριση προτεινόμενης τροποποίησης του ρυμοτομικού σχεδίου 
πόλεως Αγ. Δημητρίου Βοιωτίας.1 

Χαρακτηρισμός χώρου στο Δήμο Καλαμαριάς για πράσινο και 
τμήματός του για αναψυκτήριο με χώρους υγιεινής και αποθή¬ 
κης στο Ν. Θεσσαλονίκης. . . ·.. 2 

Καθορισμός ορίων οικισμού Αγιονέρι Ν. Λάρισας και καθορισμός 
όρων και περιορισμών δόμησης αυτού. 3 

Καθορισμός ορίων οικισμού ΑΧΙΛΛΕΙΟΥ Ν. Λάρισας και καθορι¬ 
σμός όρων και περιορισμών δόμησης αυτού. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2007 , (1) 

"Εγκριση προτεινόμενης τροποποίησης του ρυμοτομικού σχεδίου 
πόλεως Αγ. Δημητρίου Βοιωτίας. 

Η ΝΟΜΑΡΧΗΣ ΒΟΙΩΤΙΑΣ 
' Εχοντας υπόψη: 

1. Τις διατάξεις του Ν. 3200/55 περί Διοικητικής αποκεντρώσεως 
ΦΕΚ 97Α/55 και τις διατάξεις των Ν.Δ. 3620/56 και 532/70 
ΦΕΚ 279Α/56 και 103/70 αντίστοιχα. 

2. Τις διατάξεις του Α.Ν. 314/1968 περί παροχής στον Υπουργό 
Βόρειας Ελλάδος και στους Νομάρχες αρμοδιοτήτων επί θεμάτων 
εγκρίσεως επεκτάσεως ή τροποποιήσεως σχεδίων πόλεων και κωμών 
όπως αυτές τροποποιήθηκαν και συμπληρώθηκαν με το Ν.Δ. 
1018/1971 (ΦΕΚ 220Α/1971). 

3. Το Ν. 1558/85 ΦΕΚ 137/26.7.85 τ. Α’ περί συστάσεως του 
Υπ.ΠΕ.ΧΩ.ΔΕ. 

4. Τις διατάξεις του από 17.7,1923 Ν.Δ. περί σχεδίων πόλεων 
όπως μεταγενέστερα τροποποιήθηκαν και συμπληρώθηκαν. 


5. Τις διατάξεις του άρθρου 21 του Ν.Δ. της 3.4.1929 περί ΓΟΚ 
ΦΕΚ 115Α/22.4.29 που διατηρήθηκαν με το άρθρο 128 του Ν.Δ. 
8/73 περί ΓΟΚ. 

6. Τις με αριθ. Ε 123/15/4.1.1961, Ε 4546/551/28.3.75, 
Γ3037/4966/8.10.79 εγκυκλίους της Υπηρεσίας Οικισμού του ΥΔΕ. 

Βλέποντας και 

1. Την απόφαση Νομάρχη 7223/23.2.71 ΦΕΚ 49 Δ’/71. 

2. Την 50/85 απόφαση του Κοινοτικού Συμβουλίου Αγ. Δημητρίου 
με την οποία προτείνεται η τροποποίηση του ρυμοτομικού σχεδίου πόλεως 
Αγ. Δημητρίου παρά τις ιδιοκτησίες ιερού ναού Αγ. Δημητρίου, Δημ. 
Χριστοφόρου, Μαρίας Γκάγκαρη Γεωργ. Σκόνδρα, Ευστ. Καβαθούλη. 

3. Την εισήγηση του Τ.Π. κ' Π.Ε. προς το Συμβούλιο ΧΟΠ Ν. Βοιωτίας. 

4. Την κατά πλειοψηφία γνωμοδότηση του Συμβουλίου ΧΟΠ της 
Νομαρχίας Βοιωτίας προς την εισήγηση του Τ.Π. και Π.Ε. που διατυπώ¬ 
θηκε στο πρακτικό 9 θέμα 3ο της 11.3.86 που εγκρίνει την προτεινόμενη 
τροποποίησή του σχεδίου πόλης Αγ. Δημητρίου μεταξύ των ιδιοκτησιών 
Ιερού Ναού Αγ. Δημητρίου, Ευστ. Καβαθούλη, Δημ. Σκόνδρα, Μαρίας 
Γκάγκαρη και Χριστοφόρου Δημητρίου όπως φαίνονται και στο συνημ¬ 
μένο τοπογραφικό του μηχαν. Χαράλαμπου Κριμπά ως εξής: 

Προτείνεται η ευθυγράμμιση του τεθλασμένου τμήματος του δρόμου 
και την επιβολή πρασιάς τριών μέτρων εκατέρωθεν; αποφασίζουμε: 

Εγκρίνουμε την τροποποίηση σύμφωνα με τη γνωμοδότηση του συμβου¬ 
λίου ΠΕ.ΧΩ.ΔΕ στο σχέδιο πόλης Αγ. Δημητρίου Βοιωτίας ως εξής: 

α. Την ευθυγράμμιση του τεθλασμένου τμήματος του δρόμου και 

β. Την επιβολή πρασιάς τριών μέτρων εκατέρωθεν μεταξύ των 
ιδιοκτησιών Ιερού Ναού Αγ. Δημητρίου, Ευστ. Καβαθούλη, Δημ. 
Σκόνδρα, Μαρίας Γ κάγκαρη και Χριστοφόρου Δημητρίου όπως φαίνε¬ 
ται στο συνημμένο τοπογραφικό διάγραμμα που συνέταξε ο αρχ/των 
μηχ/κός Χαράλαμπος Κων. Κριμπάς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λειβαδιά, 19 Μαΐου 1986 
Η Νομάρχης 
ΧΡ. ΧΑΡΙΣΙΟΥ 











ΤΟΛΟ 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ 7045 (2) 

Χαρακτηρισμός χώρου στο Δήμο Καλαμαριάς για πράσινο και τμήμα¬ 
τός του για αναψυκτήριο με χώρους υγιεινής και αποθήκης στο 

Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του από 17.7.23 Ν. Δ/τος {ΦΕΚ 228 τ. Α' /23) 
«περί σχεδίων πόλεων κ.λ.π.», όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9 και 29. 

2. Τις διατάξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις διατάξεις του Α·Ν. 314/68 (ΦΕΚ 47 τ. Α' 1968) «περί 
παροχής εις τον Υπουργό Βορείου Ελλάδας και τους Νομάρχες αρμο¬ 
διότητας επί θεμάτων εγκρίσεως επεκτάσεως και τροποποιήσεων σχε¬ 
δίων πόλεων και κωμών» άρθρο 1 όπως αντικαταστάθηκαν με το 
άρθρο 1 του Ν.Δ. 1018/71 (ΦΕΚ 220 τ. Α/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας, Οικισμού και Περιβάλλοντος» (ΦΕΚ 57 τ. Α' /80) και 
ειδικότερα των άρθρων 2,3 και 7 αυτού. 

5. Τις διατάξεις του Ν. 1558/85: «Κυβέρνηση και Κυβερνητικά 
Όργανα» και ειδικότερα το άρθρο 27 αυτού. 

6. Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» ΦΕΚ 33 τ. Α' / 14.3.83) 
και ειδικότερα των άρθρων 26, 33, 37 και 38 αυτού, όπως συμπληρώ¬ 
θηκαν και τροποποιήθηκαν με τις διατάξεις του Ν. 1512/85 «περί 
τροποποίησης και συμπλήρωσης πολιτικών δ/ξεων κ.λ.π.» ΦΕΚ 4 τ. 
Α' /11.1.85 και ειδικότερα το άρθρο 8 αυτού. 

7. Τις δ/ξεις του Π.Δ. 443/2.11.83 «περί μεταβίβασης αρμοδιότη¬ 
τας στους Νομάρχες έγκρισης τροποποιήσεων ρυμοτομικών σχεδίων 
και επιβολής προκηπίων» (ΦΕΚ 165/Α'/17.11.83). 

8. Την αριθ. ΔΠ/ΕΑ/54253 οικ./30.12.85 αποφ. Νομάρχη 
Θεσ/κης «περί συστάσεως Συμβουλίου Χωροταξίας, Οικισμού και 
Περιβάλλοντος Νομού Θεσ/νίκης. . 

9. Τις υπ' αριθ. 377/83, 417/85, 13/86 αποφάσεις του Δημοτι¬ 
κού Συμβουλίου του Δήμου Καλαμαριάς Νομού Θεσσαλονίκης. 

10. Την από 1.4.86 εισήγηση της Δ/νσης Πολεοδομίας θεσ/κης. 

11. Τη σύμφωνη γνωμοδότηση του Συμβουλίου X.Ο.Π. Ν,. 
Θεσ/νίκης όπως αυτή διατυπώθηκε στην 195 πράξη της 14ης, 
συνεδρίας 1.4.86, αποφασίζουμε: 

Εγκρίνεται η τροποποίηση του ρυμοτομικού σχεδίου στο Δήμο Καλα¬ 
μαριάς Νομού Θεσ/νίκης, με το χαρακτηρισμό του χώρου που.περιγρά- 
φεται από τα στοιχεία Α, Δ, Γ, Ε, Ζ, Η, Α στη συμβολή των οδών 
Αιμ. Γρεβενών, I. Πασαλίδη και Χειμωνίδου, για πράσινο και του· 
χώρου που περιγράφεται από τα στοιχεία Α, Β, Γ, Δ, Α για αναψυκτήριο 
με χώρους υγιεινής και αποθήκης, όπως τα παραπάνω σημειώνονται 
στο τοπογραφικό διάγραμμα σε κλίμακα 1:500, το θεωρημένο από 
το Δ/ντή της Πολεοδομίας που συνοδεύει την απόφαση αυτή. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως, 
(άρθρο 1 του Ν. 1018/1971, ΦΕΚ 220 τι Α'). 

Θεσσαλονίκη, 12 Μαΐου 1986 
Ο Νομάρχης 
ΝΙΚΟΣ ΠΙΝΑΚΙΔΗΣ 




Ζ^ΛΛΓΤΛ£Ι*»Ι« 

Αριθ. 2945 (3) 

Καθορισμός ορίων οικισμού Αγιονέρι Ν. Λάρισας και καθορισμός 
όρων και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.85 Π.Δ. {ΦΕΚ 181Δ/3.5.85) «Περί 
τρόπου καθορισμού ορίων οικισμού της χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τι<ί υποδεί¬ 
ξεις των σχετικών προδιαγραφών του ΤΧΟΠ. 

4. Την υπ’ αριθ. 7049/30.10.85 απόφασή μας για την Κατηγο- 
ριοποίηση των οικισμών του Ν. Λάρισας, που έχουν πληθυσμό μέχρι 
και 2000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε. 

6. Τη 254/12/31.10.85 γνωμοδότηση του Συμβουλίου Χ.Ο.Π. 
του Νομού. 

7. Την υπ’ αριθ. 74/9/31.7.85 απόφαση του Δημοτικού Συμβου¬ 
λίου, αποφασίζουμε: 

I. Καθορίζουμε τα όρια του οικισμού Αγιονέρι Δήμου Ελασόνας Επαρ¬ 
χίας Ελασάνας του Ν. Λάρισας με στοιχεία 1, 2, 3, 4, 5, 6, 7, 8, 9, 1 
όπως αυτά φαίνονται στο συνοδευτικό της παρούσας σχεδιάγραμμα κλίμα¬ 
κας 1:5000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης 

Εντός των ορίων του οικισμού Δήμου Ελασόνας θεωρούνται άρτια 
και οικοδομήσιμα τα γήπεδα που έχουν ελάχιστο εμβαδό 300 τ.μ. 

Κατά παρέκκλιση εντός των ορίων των οικισμών θεωρούνται 
άρτια τα γήπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και χρώματα. 

Οι ανοιχτοί εξώστες να μη καταλαμβάνουν ολόκληρο το μήκος 
της όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Λάρισα, 13 Μαΐου 1986 
Ο Νομάρχης 
ΑΠ. ΒΛΑΣΙΑΔΗΣ 


!>ει την 294 5/15-5-86 
π) Νομάρχη Λάρισας. 

5?Πορϊσταμένη Τ. Π. ς Π.Ε. 

Αριθ. 1115 (4) 

Καθορισμός ορίων οικισμού ΑΧΙΛΛΕΙΟΥ Ν. Λάρισας και καθορισμός 
όρων και περιορισμών δόμησης αυτού, 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.85) «Περί 
τρόπου καθορισμού ορίων οικισμού της χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθ. 7049/30.10.85 απόφασή μας για την Κατηγο- 
ριοποίηση των οικισμών του Ν. Λάρισας, που έχουν πληθυσμό μέχρι 
και 2000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε. 

6. Την υπ’ 98/4/6.3.86 γνωμοδότηση του Συμβουλίου Χ.Ο.Π. 
του Νομού. 

7. Την υπ’ αριθ. 9/1/27.1.86 απόφαση του Κοινοτικού Συμ¬ 
βουλίου Αχίλλειου, αποφασίζουμε: 

I. Καθορίζουμε τα όρια του οικισμού Αχίλλειου Κοινότητας Αχίλλειου 
Επαρχίας Φαρσάλων του Ν. Λάρισας με στοιχεία 1, 2, 3, 4....:...18, 
1 όπως αυτά φαίνονται στο συνοδευτικό της παρούσας σχεδιάγραμμα 
κλίμακας 1:5000, που αποτελεί αναπόσπαστο μέρος της απόφασης 
αυτής και συντάχθηκε βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης 

Εντός των ορίων του οικισμού Αχίλλειου Φαρσάλων θεωρούνται άρτια 
και οικοδομήσιμα τα γήπεδα που έχουν ελάχιστο εμβαδό 400 τ.μ. 

Κατά παρέκκλιση εντός των ορίων των οικισμών θεωρούνται 
άρτια τα γήπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και χρώματα. 

Οι ανοιχτοί εξώστες να μη καταλαμβάνουν ολόκληρο το μήκος 
της όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α) Πριν απο οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Λάρισα, 13 ΜαΤου 1986 
Ο Νομάρχης 
ΑΠ. ΒΛΑΣΙΑΔΗΣ 




Υπουργείο Χωροταξίας Οικισμού και Περιβάλλοντος 















